8.2.2022
FI
Euroopan unionin virallinen lehti
C 67/111 Torstai 10. kesäkuuta 2021
d) arvioidaan, minkä instituutioiden, järjestöjen ja tiedotusvälineiden, joilla on tiiviit yhteydet Venäjän hallitukseen, toimintaa EU:ssa olisi valvottava; e) lisätään tukea ihmisoikeuksien puolustajille, riippumattomille kansalaisjärjestöille ja tiedotusvälineille, kansalaisyh­ teiskunnalle ja niille, jotka puolustavat poliittisia vapauksia ja kansalaisvapauksia Venäjällä, esimerkiksi osoittamalla pitkäkestoisempaa ja korkeatasoisempaa sitoutumista keskeisiin yksittäisiin huolta aiheuttaviin tapauksiin, joista esimerkkinä on Vladimir Kara-Murzan myrkytys, hyödyntämällä laajalti suurlähettiläiden ja muiden viranhaltijoiden vierailuja alueilla siinä, että tuodaan esiin ihmisoikeusongelmia ja tavataan ihmisoikeuksien puolustajia ja kansalais­ yhteiskuntaa, ja käyttämällä strategisesti sosiaalista mediaa, mielipidekirjoituksia ja lehdistössä julkaistavia viestejä ihmisoikeuksien puolustajille annettavan tuen ilmaisemiseen Venäjällä ja riippumattomien venäläiskanavien kautta sekä tukemalla riippumattomia toimittajia Venäjällä diplomaattisin ja konsuliedustustojen toimin, esimerkiksi joustavalla viisumipolitiikalla, kun he ovat vaarassa; parlamentti korostaa, että tämän kansalaisyhteiskunnan kanssa tehtävän yhteistyön on oltava EU:n tulevan Venäjää koskevan uuden strategisen lähestymistavan tukipilari, ja kehottaa jäsenvaltioita harkitsemaan venäläisten uhattuina olevien tai kiellettyjen kansalaisjärjestöjen vastaanottamista ja niiden toiminnan sallimista EU:n alueelta käsin, mikäli tämä on tarpeen, sekä lisäämään tukeaan ihmisoikeuksien puolustajien työlle ja tarvittaessa helpottamaan hätäviisumien myöntämistä ja tarjoamaan tilapäistä suojaa EU:n jäsenvaltioissa; f) pannaan merkille tarve jatkaa kansalaisyhteiskuntayhteistyötä Venäjän kanssa ja siksi puuttua kasvaviin esteisiin, joita Venäjän viranomaiset asettavat ihmisten väliselle yhteyksille, kansalaisyhteiskuntayhteistyölle ja Venäjän kansalaisyh­ teiskunnan järjestöille annettavalle tuelle; g) tuomitaan uudet salaiset tukahduttamistoimet, joilla pyritään rankaisemaan sekä pääkaupungissa että muualla työntekijöitä, sairaalalääkäreitä, opettajia ja sosiaalipalvelujen työntekijöitä, jotka osallistuvat mielenosoituksiin tai tukevat nykyisen hallinnon vastustajia; h) pannaan merkille EU:n ja sen jäsenvaltioiden tarve ottaa Euroopan neuvostossa kiireesti esille ongelmat, jotka liittyvät äskettäisten autoritaaristen säädösten hyväksymiseen Venäjän federaatiossa, kun otetaan huomioon Venäjän kansainväliset velvoitteet Euroopan neuvostoa kohtaan ja niiden täyttäminen; i)
toteutetaan samanmielisten kansainvälisten kumppaneiden, myös G7-maiden, kanssa koordinoituja toimia, joiden puitteissa kehotetaan Venäjän viranomaisia lopettamaan demokratia-aktivisteihin, kansalaisyhteiskunnan aktivisteihin ja ihmisoikeuksien puolustajiin Venäjällä kohdistuvat tukahduttamistoimet ja joihin olisi sisällyttävä myös korkealla tasolla toteutettavia ja julkisia toimia, koordinoituja aloitteita ja jatkuvaa valvontaa kansainvälisillä ja alueellisilla ihmisoikeus­ foorumeilla, kuten Euroopan neuvostossa, Etyjissä ja YK:n ihmisoikeusneuvostossa;
j)
tehdään säännöllisiä ihmisoikeuksia koskevia vaikutustenarviointeja sen varmistamiseksi, että yhteistyö Venäjän viranomaisten kanssa ei heikennä ihmisoikeustavoitteita eikä edistä suoraan eikä välillisesti ihmisoikeusloukkauksia;
k) kannustetaan EU:n kaupunkeja, joilla on aktiivisia ystävyyskaupunkihankkeita venäläiskaupunkien kanssa, tarkistamaan ja päivittämään näitä sopimuksia ihmisoikeusulottuvuuden huomioon ottamiseksi ja keskittymään yhteistyössä pääasiassa kansalaisyhteiskuntaan ja ihmisten välisiin yhteyksiin; l)
noudatetaan parlamentin kehotusta, jonka mukaan EU:n edustuston ja kansallisten diplomaattiedustustojen Venäjällä olisi seurattava paikalla tiiviisti yksittäisten poliittisten vankien tilannetta ja oikeudenkäyntejä, tarjottava heille ja heidän perheilleen kaikki tarvittava tuki ja toimittava yhdessä näiden vankien vapauttamiseksi pikaisesti;
m) vältetään legitimiteetin antamista ihmisoikeusloukkauksista ja tukahduttamistoimista vastuussa oleville viranhaltijoille esimerkiksi varmistamalla, että suurlähettiläät ja korkean tason vierailijat välttävät harkinnanvaraisia tapaamisia tukahduttamistoimiin osallistuneiden viranhaltijoiden, esimerkiksi ”ulkomaisia agentteja” koskevan lain laatimiseen osallistuneiden valtionduuman jäsenten, kuten Andrei Klimovin, kanssa; seurataan tähän liittyen kahdenvälisiä foorumeja, kuten Trianonin vuoropuhelua ja Sotšin vuoropuhelua; arvioidaan niiden keskeyttämistä samalla tavoin kuin toimittiin Pietarin vuoropuhelussa, joka päätettiin olla kutsumatta koolle niin kauan kuin joitakin sen jäseniä syrjitään ”epätoivottuina ulkomaisina järjestöinä”; 3. ilmaisee tukensa kaikille henkilöille ja järjestöille, joihin kohdistetaan tukahduttamistoimia, ja vaatii Venäjän viranomaisia lopettamaan kansalaisyhteiskuntaan, tiedotusvälineisiin, ihmisoikeusjärjestöihin ja aktivisteihin kohdistuvan häirinnän ja pelottelun ja näihin kohdistetut hyökkäykset; tuomitsee sen, että Venäjän viranomaiset eivät ole suojelleet näitä toimijoita kolmansien osapuolten hyökkäyksiltä, häirinnältä ja pelottelulta eivätkä ole tutkineet puolueettomasti näihin kohdistuneita hyökkäyksiä;